ประจักษ์ มหาวงศ์

ร.ต.อ.ประจักษ์ มหาวงศ์ (ชื่อเล่น: มี่ หรือบางครั้งเรียก ทอมมี่; 19 พฤศจิกายน พ.ศ. 2524 – ) เป็นนักกีฬาจักรยานทีมชาติไทย

ประวัติ 
วันที่ 21 มกราคม พ.ศ. 2550 ประจักษ์เข้าแข่งขันจักรยานทางไกล ทัวร์ออฟสยาม 2007 สเตจ 2 ซึ่งเขาสามารถคว้าตำแหน่งเบสต์อาเซียน และได้สวมเสื้อน้ำเงิน และในเดือนธันวาคมของปีเดียวกันนี้ ประจักษ์เข้าแข่งขันกีฬาจักรยานในซีเกมส์ 2007 ที่จังหวัดนครราชสีมา โดยเขาได้รับรางวัลเหรียญทองในประเภทไทม์ไทรอัล ที่ระยะทาง 42 กิโลเมตร

ใน พ.ศ. 2552 ประจักษ์เป็นนักจักรยานถนนทีมชาติไทยผู้เข้าร่วมการแข่งขันรายการบินห์เยืองเทเลวิชันคัพ 2009 ที่ประเทศเวียดนาม และในเดือนสิงหาคมของปีเดียวกันนี้ เขาได้เข้าแข่งขันจักรยานชิงแชมป์เอเชีย ครั้งที่ 29 ที่ประเทศอินโดนีเซีย ในประเภทถนนอินไลน์เรซชาย รวมถึงในวันที่ 13 ธันวาคม เขาได้เข้าแข่งขันจักรยานประเภทไทม์ไทรอัลชาย ที่ระยะทาง 40 กิโลเมตร ในการแข่งกีฬาจักรยานในซีเกมส์ 2009 ที่ประเทศลาว วันที่ 29 มกราคม พ.ศ. 2554 ประจักษ์เข้าแข่งขันจักรยานถนนชิงแชมป์ประเทศไทย ประจำปี 2554 ชิงถ้วยพระราชทาง "คิงส์คัพ" สนามที่ 1 ณ จังหวัดเชียงราย ซึ่งเขาได้อันดับ 4 และเป็นอันดับที่ดีที่สุดของนักจักรยานไทยที่เข้าแข่งขันสนามดังกล่าว

ความสำเร็จ 
พ.ศ. 2550
  ซีเกมส์ 2007 - ไทม์ไทรอัลบุคคลชาย
 อันดับ 1 รายการทัวร์ ออฟ ไทยแลนด์

ทีม 
 พ.ศ. 2550 นิปโปคอร์ปอเรชัน-เมทันฮนโปะ (ตั้งแต่วันที่ 1 กรกฎาคม)
 พ.ศ. 2551 เมทันฮนโปะ-จีดีอาร์
 พ.ศ. 2553 ไจแอนท์เอเชียเรซซิงทีม (ตั้งแต่วันที่ 12 เมษายน)

เครื่องราชอิสริยาภรณ์

อ้างอิง

แหล่งข้อมูลอื่น 
 Fotoalbum Parayak Mahawong - de Wielersite 

นักจักรยานชาวไทย
นักกีฬาทีมชาติไทย
นักกีฬาเหรียญทองซีเกมส์ชาวไทย
บุคคลจากจังหวัดพะเยา
ตำรวจชาวไทย